钦定古今图书集成/历象汇编/乾象典/第096卷 > 朱子语类 > 《火》杜甫
## 钦定古今图书集成/历象汇编/乾象典/第096卷 > 朱子语类 > 《火》杜甫

“楚山经月火，大旱则斯举。”旧俗烧蛟龙，惊惶致雷雨。
爆嵌魑魅泣，崩冻岚阴昈。罗落沸百泓，根源皆万古。
青林一灰烬，云气无处所。入夜殊赫然，新秋照牛女。
风吹巨焰作，河棹腾烟柱。势欲焚昆仑，光弥焮洲渚。
腥至焦长蛇，声吼缠猛虎。神物已高飞，不见石与土。
尔宁要谤讟，凭此近荧侮。薄关长吏忧，甚昧至精主。
远迁谁扑灭，将恐及环堵。流汗卧江亭，更深气如缕。